पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महा संक्रमण के दौर में ऑक्सीजन की किल्लत को देखते हुए नगर निगम ने खुद का प्लांट लगाने का निर्णय लिया है। यूडीएच मंत्री शांतिधारीवाल ने इसकी मंजूरी दे दी है। प्रदेश के निगम, परिषद और पालिकाओं के चेयरमैन की शनिवार को हुई वीडियो कांफ्रेंसिंग के दौरान मेयर सुशीला कंवर राजपुरोहित ने शहर की समस्याओं के लिए बड़ी जरूरतों पर चर्चा की। ऑक्सीजन प्लांट के प्रस्ताव को मौखिक मंजूरी देते कहा कि यदि बजट है लगाना चाहिए।
मेयर ने बताया कि ऑक्सीजन जेनरेशन प्लांट से रोजाना 145 सिलेंडर रिफिल किए जा सकेंगे। इसके लिए लिए बल्लभ गार्डन में काफी जगह है। कोरोनाकाल के कारण पीबीएम हॉस्पिटल में सप्लाई निशुल्क दी जाएगी। प्राइवेट हॉस्पिटल या आमजन शुल्क देकर सिलेंडर रिफिल करा सकेंगे।
मेयर ने बताया कि पांच सेनिटाइजर इलेक्ट्रिक व्हीकल और दो फोगिंग व्हीकल भी खरीदे जाएंगे। आरसीपी कल्याण भूमि में गैस चलित शवदाह गृह बनाया जाएगा। इसकी प्रक्रिया शुरू कर दी गई है। वीडियो कांफ्रेंसिंग में आयुक्त एएच गौरी भी मौजूद रहे।
पीबीएम में इसी महीने शुरू हो चुका है एक प्लांट
ऑक्सीजन जेनरेशन प्लांट पीबीएम कोविड हॉस्पिटल के पास हाल ही में लगाया गया है। इससे रोजाना करीब 145 सिलेंडर ऑक्सीजन कोविड हॉस्पिटल को मिल रही है। निगम का सरकारी क्षेत्र में दूसरा प्लांट होगा। निजी क्षेत्र में एक ही प्लांट है, जो सेरुणा में है। एक प्लांट और लगने से पीबीएम हॉस्पिटल को रोजाना करीब 600 सिलेंडर ऑक्सीजन मिल सकेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn